《送程给事知越州》
宋代·程嗣弼

华宗晚贵派虽殊，别圃留诗叙旧娱。导水决谋摧宦者，尊君抗礼屈单于。

日疏宾閤容谈麈，秋过家山好鲙鲈。宸眷许来应暮召，不须久计恋东吴。

作者简介：程嗣弼（一○二七～一○八六），字梦符，博野（今河北蠡县）人，徙河南（今河南洛阳）。琳子。以父荫为秘书省正字，再补将作监丞。神宗元丰中，迁尚书郎，为彰信军节度判官。后知光州，以疾致仕。哲宗元祐元年卒，年六十。